Munahammas

Munahammas (ladina keeles ruptor ovi) on osade ovipaarsete selgroogsete ülanokal või ülalõual, harvemini alalõual paiknev terav hammas ehk hambataoline sarvestunud köbruke.  

Munahammast kasutavad embrüonaalses arengustaadiumis loomad selleks, et rebestada neid ümbritsev munakoor.Egg tooth, ©2014 Encyclopædia Britannica, Inc., Veebiversioon (vaadatud 05.01.2014) (inglise keeles)
Munahammas on paljudel linnupoegadel ja roomajate poegadel (sh maopoegadel). 

 Lindudel 
Looteeas on ülanoka ülemise poole tipul tekkiv väike sarvestunud köbruke (munahammas) kõigil linnutibudel (va sugukonna Megapodiidae lindudel), selle abiga lõhuvad tibud koorumisel munakoore. Tibude hilisemal arenemisel munahammas irdub.Harald Tikk, PhD Matti Piirsalu, Viive Tikk, Liisa Hansson, LINNUKASVATUSE TERMINID, Tartumaa Põllumeeste Liit, Eesti Maaülikool, Tartu, lk 91, 2011, Veebiversioon (vaadatud 06.01.2014) (inglise keeles) 

 Roomajatel 
 Madudel 
Ovipaarsete maoliikide maopoegadel, areneb ninamiku peal üks munahammas, mis aga hüljatakse juba esimese kestumise käigus.H. Bandali, M. Buchtova, , J. M. Richman & A. S. Tucker, EGG TOOTH DEVELOPMENT IN THE SNAKE, European Cells and Materials Vol. 14. Suppl. 2, 2007 (lk 134) ISSN 1473-2262, Veebiversioon (vaadatud 05.01.2014) (inglise keeles) 

Zooloogi Aleksei Turovski arvates koosneb munahammas maole kasulikest valkudest, mis paari tunni jooksul pärast munast koorumist imenduvad makku tagasi.Aleksei Turovski, "Minu loomad. Aleksei Turovskiga loomaaias.", AS Ajakirjade Kirjastus, lk 50, ISBN 978 9949 443 24 6

 Ajaloolist 
Lindude munahammast on kirjeldanud esimesena tõenäoliselt Aldrovandi 1600. aastal.George A. Clark, Jr.,Occurrence and Timing of Egg Teeth in Birds, The Wilson Bulletin, Vol. 73, No. 3 (Sep., 1961), pp. 268-278, Wilson Ornithological Society, Veebiversioon (vaadatud 05.01.2014) (inglise keeles)

 Viited 

Selles artiklis on kasutatud ingliskeelset artiklit :en:Egg tooth seisuga 05.01.2014.

Kategooria:Loomaanatoomia